CELEX: 52008PC0646
Language: bg
Date: 2008-10-15
Title: Предложение за решение на Съвета относно позиция на Общността в Съвета за асоцииране относно прилагането на член 73 от Евро-средиземноморското споразумение за асоцииране между Европейските общности и техните държави-членки, от една страна, и Държавата Израел, от друга страна,

Важна правна забележка

|

52008PC0646

Предложение за решение на Съвета относно позиция на Общността в Съвета за асоцииране относно прилагането на член 73 от Евро-средиземноморското споразумение за асоцииране между Европейските общности и техните държави-членки, от една страна, и Държавата Израел, от друга страна,  /* COM/2008/0646 окончателен */  

	[pic] | КОМИСИЯ НА ЕВРОПЕЙСКИТЕ ОБЩНОСТИ |Брюксел, 15.10.2008COM(2008) 646 окончателенПредложение заРЕШЕНИЕ НА СЪВЕТАотносно позиция на Общността в Съвета за асоцииране относно прилагането на член 73 от Евро-средиземноморското споразумение за асоцииране между Европейските общности и техните държави-членки, от една страна, и Държавата Израел, от друга страна,(представен от Комисията)ОБЯСНИТЕЛЕН МЕМОРАНДУМ1.  Споразумението за асоцииране представлява правната рамка, уреждаща двустранните отношения между Европейския съюз и Израел.2.  В член 73 Споразумението за асоцииране предвижда създаване на органите, необходими за неговото прилагане. След изработването и приемането на Плана за действие ЕС – Израел в рамките на Европейската политика за добросъседство, бяха създадени десет подкомитета за справяне с нарастващата техническа сложност на обсъжданите въпроси.3.  На 7-мия Съвет за асоцииране ЕС−Израел през март 2007 г. Израел изрази желание да укрепи сътрудничеството в различните области, обхванати от разпоредбите на Споразумението за асоцииране. В своето изявление по случай 8-ия Съвет за асоцииране ЕС−Израел през юни 2007 г. Европейският съюз заяви, че по-нататъшното развитие на отношенията между ЕС и Израел следва да се разглежда „в контекста на широкия обхват от общите ни интереси и цели“.4.  По-нататък се казва, че „в отговор на общото ни желание за задълбочаване на двустранните отношения, Европейският съюз очаква постепенно засилване на сътрудничеството, както на политическо, така и на секторно равнище, в съответствие с общия ни интерес“. Засилването на политическия диалог между ЕС и Израел включва „създаване на пълноправен Подкомитет по правата на човека вместо неформалната работна група по правата на човека“.5.  С оглед на горепосоченото, Европейската комисия предлага на Съвета да бъде сформиран още един подкомитет, в допълнение към съществуващите подкомитети за подкрепа при изпълнението на Споразумението за асоцииране и на Плана за действие в рамките на Европейската политика за добросъседство.6.  Името на предложения подкомитет е: Права на човека.7.  Относно организацията на подкомитета, той ще се председателства от Комисията в съответствие с Решение на Съвета от 25 март 2002 г. Ако темата на дискусиите е извън компетентността на Общността, начело на комитета ще стои представител на председателството на Съвета, който ще изразява позицията на държавите-членки. В този случай Комисията ще участва пълноценно в подготвителната работа и в определянето на целите за заседанията на подкомитета.8.  Целта и темите, които следва да бъдат обхванати от подкомитета, и процедурите за прилагане, се съдържат в приложения процедурен правилник.Предложение заРЕШЕНИЕ НА СЪВЕТАотносно позиция на Общността в Съвета за асоцииране относно прилагането на член 73 от Евро-средиземноморското споразумение за асоцииране между Европейските общности и техните държави-членки, от една страна, и Държавата Израел, от друга страна,СЪВЕТЪТ НА ЕВРОПЕЙСКИЯ СЪЮЗ,като взе предвид Договора за създаване на Европейската общност, и по-специално член 300, параграф 2, втора алинея от него,като взе предвид предложението на Комисията[1],като има предвид, че:(1) Евро-средиземноморското споразумение за асоцииране между Европейските общности и техните държави-членки, от една страна, и Държавата Израел, от друга страна, бе подписано на 20 ноември 1995 г. и влезе в сила на 1 юни 2000 г.,(2) Член 73 от споразумението предвижда създаване на работни групи или органи (наричани по-нататък „подкомитети“), необходими за изпълнение на споразумението,РЕШИ СЛЕДНОТО:Член единственПозицията, която Общността трябва да приеме в рамките на Съвета за асоцииране, създаден с Евро-средиземноморското споразумение, сключено между Европейските общности и техните държави-членки, от една страна, и Държавата Израел, от друга страна, по отношение на изпълнението на член 73 от споразумението се основава на проекта за решение на Съвета за асоцииране, приложен към настоящото решение.Подкомитетът се председателства от представител на Европейската комисия, от името на Европейската общност и нейните държави-членки. Държавите-членки получават информация за заседанията на въпросните подкомитети и могат да участват в тях.Представител на председателството на Съвета изразява позицията на ЕС по въпросите, свързани с дялове V и VI от Договора за Европейския съюз. В този случай Комисията участва пълноценно в подготвителната работа и в определянето на целите на заседанията на подкомитета.Съставено в Брюксел на […] година.За Съвета:Председател […]Проект наРЕШЕНИЕ НА СЪВЕТА ЗА АСОЦИИРАНЕ ЕС—ИЗРАЕЛСъздаване на Подкомитет по правата на човека към Комитета за асоцииранеСъветът за асоцииране ЕС−Израел,като взе предвид Евро-средиземноморското споразумение за асоцииране между Европейските общности и техните държави-членки, от една страна, и Държавата Израел, от друга страна,като има предвид, че:(1) Член 73 от споразумението предвижда създаване на работни групи или органи (наричани по-нататък „подкомитети“), необходими за изпълнение на споразумението,РЕШИ СЛЕДНОТО:Член единственС настоящото се създава посоченият в приложение 1 подкомитет към Комитета за асоцииране ЕС−Израел, и се приема посоченият в приложение 2 процедурен правилник на този подкомитет.Подкомитетът е подчинен на Комитета за асоцииране и му докладва след всяко свое заседание. Горепосоченият подкомитет няма правомощия за вземане на решения.Комитетът за асоцииране предприема всички необходими мерки за осигуряване на нормално функциониране на подкомитета и съответно информира Съвета за асоцииране.Съветът за асоцииране може да реши да създаде нови подкомитети или групи или да разпусне съществуващите подкомитети или групи.Настоящото решение влиза в сила в деня на приемането му.Съставено в Брюксел на […] година.За Съвета за асоцииранеПРИЛОЖЕНИЕ ІСПОРАЗУМЕНИЕ ЗА АСОЦИИРАНЕ ЕС – ИЗРАЕЛПОДКОМИТЕТ, ПРИКРЕПЕН КЪМ КОМИТЕТА ЗА АСОЦИИРАНЕ(11) Права на човекаПРИЛОЖЕНИЕ IIПроцедурен правилникПодкомитет ЕС-Израел № 11Права на човека1. Състав и председателствоПодкомитетът се състои от представители на Европейската общност и на нейните държави-членки, както и от представители на правителството на Израел. Той се председателства от двете страни на ротационен принцип. Всяка от страните определя своя председател. Държавите-членки се уведомяват и поканват на заседанията на подкомитета.2. РоляПодкомитетът е форум за дискусии, консултации и оценка и е подчинен и направляван от Комитета за асоцииране, на когото докладва след всяко заседание. Подкомитетът няма правомощия да взема решения, но може да представя предложения на Комитета за асоцииране.3. Предмет на дейностПодкомитетът обсъжда изпълнението на Споразумението за асоцииране и свързания с него План за действие в рамките на Европейската политика за добросъседство, включително в изброените по-долу области, и оценява напредъка по отношение на целите и дейностите, които са посочени и одобрени съгласно Плана за действие. Когато е целесъобразно, се обсъжда сътрудничеството в областта на публичната администрация. Подкомитетът разглежда всички проблеми, които могат да възникнат в изброените по-долу сектори и предлага да се предприемат възможни мерки:- демокрация,- права на човека,- основни свободи,- борба с антисемитизма,- борба с расизма и ксенофобията, включително дискриминацията.Гореизложеният списък не е изчерпателен и Комитетът за асоцииране може да добавя други теми. Доколкото темите, изброени по-горе, се обсъждат и в рамките на подкомитета за политически диалог и сътрудничество, този подкомитет по правата на човека ще съсредоточи вниманието си върху аспектите на правата на човека и международното хуманитарно право от съответните части на Плана за действие в рамките на Европейската политика за добросъседство, с особен акцент върху вътрешните въпроси на Израел и на ЕС. Възможно е разглеждането и на отделни случаи, когато една от страните поиска това.Подкомитетът може да разглежда въпроси, свързани с един, няколко или всички посочени по-горе сектори.4. СекретариатЕдин представител на Европейската комисия и един представител на правителството на Израел ще изпълняват съвместно длъжността постоянни секретари на подкомитета.Всички съобщения, които се отнасят до подкомитета, се предават на неговите секретари. Секретарите отговарят за подготовката на заседанията на подкомитета, включително за определяне на датите и дневния ред.5. ЗаседанияПодкомитетът заседава, когато това се налага от обстоятелствата, и по принцип поне веднъж годишно. Заседанието може да бъде свикано по искане на председателя на всяка от страните, отправено чрез съответния секретар, който предава искането на другата страна. При получаване на искането за заседание на подкомитета секретарят на другата страна отговаря в рамките на петнайсет работни дни. При възможност и със съгласието на двете страни, определен брой заседания на подкомитета могат да се проведат в рамките на няколко последователни дни.При неотложни случаи подкомитетите могат да бъдат свикани с по-кратко предизвестие, което подлежи на договаряне между двете страни. Всички искания за свикване на заседание трябва да са представени в писмена форма.Всяко заседание на подкомитета се провежда на дата и място, договорени между двете страни.Заседанията се свикват от отговорния секретар след съгласуване с председателя. Преди всяко заседание председателят ще бъде уведомен за очаквания състав на делегацията на всяка от страните.При наличие на съгласие от двете страни подкомитетът може да покани на заседанията си експерти, които да предоставят поисканата специфична информация.6. Дневен ред на заседаниятаВсички искания за включване на теми в дневния ред на подкомитета се изпращат на неговите секретари.Председателят изготвя предварителен дневен ред за всяко заседание. Той се изпраща от отговорния секретар на неговия колега не по-късно от десет дни преди началото на заседанието.Предварителният дневен ред обхваща теми, за които секретарите са получили искане да бъдат включени в дневния ред не по-късно от петнайсет дни преди началото на заседанието. Допълващата документация трябва да бъде получена от двете страни поне седем дни преди заседанието. За да се вземат предвид спешните въпроси, тези срокове могат да бъдат съкратени при наличието на съгласие от двете страни.Дневният ред се приема от подкомитета в началото на всяко заседание.7. ПротоколПротоколът се съставя и съгласува между двамата секретари след всяко заседание. Те препращат екземпляр от протокола, включващ представените предложения и препоръки на подкомитета, на секретарите и на председателя на Комитета за асоцииране.8. ПубличностОсвен ако не се вземе друго решение, заседанията на подкомитета не са публични и протоколите не са обществено достояние.ФИНАНСОВА ОБОСНОВКА |ДАТА: |1. | БЮДЖЕТЕН РЕД: | БЮДЖЕТНИ КРЕДИТИ: |2. | ДЯЛ: Позиция на Общността в Съвета за асоцииране по отношение на изпълнението на член 73 от Евро-средиземноморското споразумение за асоцииране между Европейските общности и техните държави-членки, от една страна, и Държавата Израел, от друга страна |3. | ПРАВНО ОСНОВАНИЕ: Чл. 73 от Споразумението за асоцииране ЕС−Израел |4. | ЦЕЛИ: Създаване на подкомитет |5. | ФИНАНСОВО ОТРАЖЕНИЕ | ПЕРИОД ОТ 12 МЕСЕЦА (млн. EUR) | ТЕКУЩА ФИНАНСОВА ГОДИНА 2008 (млн. EUR) | СЛЕДВАЩА ФИНАНСОВА ГОДИНА 2009 (млн. EUR) |5.0 | РАЗХОДИ - ЗА СМЕТКА НА БЮДЖЕТА НА ЕО (ВЪЗСТАНОВЯВАНИЯ/ИНТЕРВЕНЦИИ) - НАЦИОНАЛНИ ОРГАНИ - ДРУГИ | не се прилага | не се прилага | не се прилага |5.1 | ПРИХОДИ - СОБСТВЕНИ РЕСУРСИ НА ЕО (НАЛОЗИ/МИТА) - НАЦИОНАЛНИ | не се прилага | не се прилага | не се прилага |5.0.1 | ОЧАКВАНИ РАЗХОДИ | - | - | - | - |5.1.1 | ОЧАКВАНИ ПРИХОДИ | - | - | - | - |5.2 | МЕТОД ЗА ИЗЧИСЛЕНИЕ: |6.0 | МОЖЕ ЛИ ПРОЕКТЪТ ДА БЪДЕ ФИНАНСИРАН ОТ БЮДЖЕТНИ КРЕДИТИ, ВПИСАНИ В СЪОТВЕТНАТА ГЛАВА НА НАСТОЯЩИЯ БЮДЖЕТ? | ДА |6.1 | МОЖЕ ЛИ ПРОЕКТЪТ ДА БЪДЕ ФИНАНСИРАН ЧРЕЗ ПРЕХВЪРЛЯНЕ МЕЖДУ ГЛАВИ ОТ ТЕКУЩИЯ БЮДЖЕТ? | ДА |6.2 | ЩЕ БЪДЕ ЛИ НЕОБХОДИМ ДОПЪЛНИТЕЛЕН БЮДЖЕТ? | НЕ |6.3 | ЩЕ БЪДЕ ЛИ НЕОБХОДИМО ВПИСВАНЕТО НА БЮДЖЕТНИ КРЕДИТИ В БЪДЕЩИ БЮДЖЕТИ? | НЕ |ЗАБЕЛЕЖКИ: Заседанията на подкомитетите се провеждат в Брюксел и в Йерусалим. Когато са в Израел, бюджетът за командировката на участниците ще покрива техните разходи. |.[1] ОВ C , , стр. .